Wↄakyere Asoɛeɛ  a ɛhwɛ nsasesɛm ne asase mu nne pa so no mu dwumayɛni baako sɛ ↄnam kwatikwan so agye sika puduo a ne dodoↄ yɛ GHȼ 200,000 afiri fam aguditufoↄ a mmara mma wↄn adwuma no ho kwan ne agudituo ahodoↄ nkaeɛ no nkyɛn.
Wↄkyerɛ mu a, saa nnipa yi a wↄbↄ no kwaadu a ne din de Gabriel Sarpong de Ↄsoafoↄ abɛdiakyire George Mireku Duker a ↄmaa wↄbↄↄ Owura yi pa akyi  yi din na  na ɛtwe sika firi amanfoↄ hↄ.
Asoeɛ yi mu nsɛm bi a yɛte firii wↄn hↄ kyerɛ sɛ, Ɛbↄ da a ɛtↄ so 13 wↄ afe yi ara mu a na ɛyɛ Benada yi ara no, obi a ↄne no di saa dwuma yi, na ↄboa no saa nneyɛɛ no sika bi a ↄbↄ hyɛɛ no na ɛmaa wↄnyaa no kyeree no.
Owura Sarpong a wↄde saa kwaadu yi abↄ no no gyee apoobↄ nsɛm a wↄaka afa ne ho sɛ ↄyɛ no nyinaa too mu.
Nsasesɛm ne nnepa mu Soafoↄ Abɛdiakyire no ahyɛ apolisifoↄ ne ahobammↄfoↄ no kutupa sɛ wↄmfa nokwaredie nyɛ adwuma wↄ asɛm a asie yi mu, na wↄmma mmara ne Owura Sarpong nni pa ara.
Ↄrehwɛ anim sɛ Owura Sarpong asɛnnie yi bɛyɛ nhwɛsodeɛ de ama afoforↄ pii a wↄde wↄn ho hyɛ nneyɛɛ a ɛte sɛɛ mu no nyinaa.
Yɛrekasa yi Gabriel Sarpong wↄ apolisifoↄ akakye a ɛwↄ Accra beaeɛ a asoafoↄ no di wↄn nnwuma no.
Aban yi botaeɛ baako pa ara ne sɛ wↄbɛboa atu kɛtɛasehyɛ ne porↄeɛ ase, na sɛ yɛhwɛ asɛm yi mu yie a, ɛnna nso mfiri saa nneyɛɛ no ho. Ɛsiane sɛ ↄbaakofoↄ nsa nso Nyankopↄn ani kata nti, yɛbɛhyɛ yɛn ho nkuran sɛ anka obiara bɛyɛ n’afam deɛ sɛdeɛ Owura Mireku ayɛ yi ara pɛpɛɛpɛ, na aboa aban no ama watumi ayɛ na wayɛ no yie.
Afei, yɛn nyinaa sↄre da biara a, yɛbↄ afoforↄ soboↄ wↄ saa nneɛma yi ho, nanso ade korↄ no ara na yɛn nso yɛte mu. Sɛ anka yɛbɛtumi asesa yɛn suban sɛ ankorɛankorɛ nso a, mesusu sɛ adwuma no mu fa kɛseɛ no ara na yɛbɛyɛ no. Saa ara nso na yɛbɛsrɛ aban mu foↄ, mmaranimfoↄ ne atɛmmuafoↄ sɛ wↄn nso bɛdi wↄn dwuma yie, na wↄde nokware no bɛto deɛ ɛsɛ sɛ ɛda ɛfiri sɛ, deɛ adeɛ no da no, wamfa anto hↄ a ɛfiri tↄ.
